KZN-plaasmoord: 'Hy is aan die brand gesteek' | Maroela Media
Die 64-jarige man wat Woensdagaand op sy plaas, Tatoon, in die Bulwer-omgewing in KwaZulu-Natal vermoor is, is eers met petrol gegooi en toe aan die brand gesteek, wys 'n volledige polisieondersoek.
Die polisie is Woensdagaand voor middernag na dié afgeleë houtplaas ontbied nadat die man se vrou ná 'n uitstappie tuis gekom het. Sy het met die intrapslag by die stoep bloed teen die vloer en muur gesien, en toe die polisie en beskermingsdienste van die omgewing ontbied. Sy is deur lede van die beskermingsdienste na 'n veiligheidshawe geneem en het nooit haar man gesien nie.
Volgens die polisie het die man glo op sy stoep gesit toe 'n onbekende getal mans hom omstreeks 19:00 oorval, in die huis in gesleep en aan die brand gesteek het.
Brett Deavin, direkteur van die bergbeskermingsdienste-groep wat eerste op die toneel was, sê die verkoolde oorskot van die man se liggaam is iets wat hy "nog nooit voorheen in sy lewe gesien het nie".
"Hy kon glad nie aan sy liggaam herken word nie," het Deavin gesê. "Ek het al baie plaasmoorde gesien, maar nog nooit iets soos dié nie."
Deavin sê dit is onmoontlik om in dié stadium vir seker te weet of die man eers dood was en toe aan die brand gesteek was, of aan die brand gesteek is terwyl hy nog geleef het.
Dit is die derde plaasmoord in KwaZulu-Natal vanjaar. In Februarie is Gavin Carter twee keer in die bors geskiet en vermoor, en twee weke later is Trevor Rees twee dae lank gemartel en geskiet voor hy later in die hospitaal gesterf het.
Die mees gevoelloosde asemhalende wesens wat ek al ooit in my lewe van gehoor het. Dis nie mense nie man…………………………..!!!!!
Die boere leef in 'n oorlog geteisterde gebied en gaan ongelukkig nie hulp van die huidige regering kry nie wees paraat beskerm jouself en jou eiendom en tree op binne die piesang republiek se wette .
Sal iemand asseblief al hierdie inligting in detail versamel sodat dit die wereld in gestuur kan word !!!!!!!!!!!!!!!!!!!!!!!!!!!!!
En dis nuus en dis verby, geen optogte, of geweldadige betoog of skole word afgebrand, of Polisie aangeval, of hofsaak ontwrig, nee wat – net nog 'n skaap ter slagting gelei.
Ons innige simpatie aan en meelye aan die Tannie. Ek wens net die mense wat so die boere uithaal en vermoor, kan ook een een opdaag, want dan weet hul dat hul nie n kans staan. Maar NEE hulk is TE lafhartig om een, een die boere aan te vat. Mos beter as hul meer as een is. Hoekom nie net vat wat jul wil he, en die mense se lewens spaar nie. Die mense is soo onskuldig. En nog n vraag, Hoekom nie probeer grond beset wat onbewerk is nie, hoekom altyd grond waarop boer al jare boer. Gee… Lees meer »